
שלום רב, 

הנדון: מענה לבקשה לקבלת מידע לפי חוק חופש המידע
סימוכין: בקשה מיום 19.5.25

במענה לבקשתך שבסימוכין לפי חוק חופש המידע, התשנ"ח-1998 (להלן - "החוק"), ולאחר קבלת  התייחסות הגורמים המקצועיים בהנהלת בתי המשפט, הריני להשיבך כדלקמן – 
1. בפנייתך הנך מבקש לקבל מידע על אודות מספר התיקים שנתקבל בהם החזר אגרה בשנת 2023 וכן סכום האגרה שהוחזר בכלל מערכת המשפט במהלך שנת 2023.
מצ"ב טבלת אקסל המפרטת את הנתונים המבוקשים. הנתונים הופקו ביום 3.6.2025.
ביחס לבקשתך לפירוט סיווג עילת החזר האגרה בחלוקה לערכאות ולמחוזות שיפוט אשיב, כי לא קיימת אפשרות להפקת הנתונים המבוקשים, מאחר שמידע זה אינו מנוהל במערכות הממוחשבות. 
2. מבלי להידרש לקיומם של סייגים אחרים שבחוק הואיל והמידע המבוקש אינו ברשותנו כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 
3. מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים פילוחים רבים אפשריים אשר אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש, אלא המידע יועמד לרשות המבקש כפי שהוא מצוי בידי הרשות הציבורית.
4. כנגד החלטה זו הנך רשאי להגיש עתירה מנהלית לבית המשפט לעניינים מנהליים בירושלים, וזאת בהתאם להוראות סעיף 7(ו) לחוק.


בכבוד רב,

אורית קוג'מן הררי, עו"ד

היחידה לחופש המידע
הלשכה המשפטית

